Den 25. udgave af Skagen Race er blevet flyttet på grund af coronakrisen.

Skagen Race bliver afholdt hvert år i weekenden efter Kristi Himmelfart, som i år falder fra den 21. til den 24. maj. Kapsejladsen er nu blevet flyttet til september. Med op mod 10.000 deltagere og tilskuere er det en stor indtægtskilde i sæsonopstarten i Skagen, som restauranterne på havnen i nu må undvære. Det gælder også hos Skagen Fiskerestaurant, som normalt omsætter for over en million kroner under Skagen Race. - Det er helt klart en af de allerstørste weekender i Skagen foruden festivalen, så det er en weekend hvor der kommer masser af folk; Både dansker, svenskere og nordmænd. Så det er en rigtig stor weekend for os, siger Jesper Winther, ejer af Skagen Fiskerestaurant. - Det er superærgerligt, men jeg har samtidg stor respekt for, at man tager sine forholdregler allerede nu.